**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

 **ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

 **Բողոքի ծածկագիրը և ամսաթիվը՝** «ԳԲԽ-ԱՄ-2018/07», 18.01.2018թ.

**Բողոք ներկայացնող անձ՝** Արման Մանուկյան Ա/Ձ

**Պատվիրատու՝** ՀՀ ԱՆ «Նարկոլոգիական հանրապետական կենտրոն» ՓԲԸ

**Գնման ընթացակարգի ծածկագիրը և առարկան՝** «ՆՀԿ-ԲՄԾՁԲ-18/1» ծածկագրով բաց մրցույթ, պատրաստի սննդի մատակարարման ծառայությունների ձեռքբերում:

**Բողոքի պահանջը`**

 1.Դադարեցնել «ՆՀԿ-ԲՄԾՁԲ-18/1» ծածկագրով ընթացակարգի գնահատող հանձնաժողովի թիվ 3-րդ արձանագրության 4.1 կետով կայացրած Ընթացակարգի 1-ին չափաբաժնի համար առաջին տեղը զբաղեցրած մասնակցի «Հայարփի Քալանթարյան» Ա/Ձ-ի կողմից որակավորման չափանիշները հիմնավորող փաստաթղթերը մերժվելու և այն հրավերի պահանջներին չհամապատասխանելու որոշումը:

 2.Դադարեցնել «ՆՀԿ-ԲՄԾՁԲ-18/1» ծածկագրով ընթացակարգի գնահատող հանձնաժողովի 29.12.2017թ. թիվ 4 արձանագրության 2.1 կետով կայացրած «Հայարփի Քալանթարյան» Ա/Ձ-ի կողմից որակավորման չափանիշները հիմնավորող փաստաթղթերը գնահատող հանձնաժողովի կողմից անբավարար գնահատելու, ինչպես նաև 4.1 կետով վերջինիս հայտը մերժելու մասին որոշումը:

**ԽՈՐՀՐԴԻ ԱՆԴԱՄ՝ ՄՀԵՐ ԱՆԱՆՅԱՆ**

 **ՔԱՐՏՈՒՂԱՐ՝ ՏԱԹԵՎ ԳԵՎՈՐԳՅԱՆ**

 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: